**Atems Ben Arfa** (franču: *Hatem Ben Arfa*; dzimis 1987. gada 7. martā) ir franču futbolists, kurš spēlē uzbrūkošā pussarga un labās malas pussarga pozīcijā, Francijas futbola izlases dalībnieks.

Karjera
-------

### Jaunieša karjera

Atems Ben Arfa sāka spēlēt 7 gadu vecumā klubā ASV Châtenay-Malabry, tur spēlēja 2 gadus, un tad pārcēlās uz Montrouge CF 92 klubu, kurā arī spēlēja 2 gadus. Tad 11 gados pārcēlās uz AC Boulogne-Billancourt un tad pēc 1 gada atkal pārcēlās uz citu klubu - FC Versailles kur arī spēlēja 1 gadu. Tad nāca klubs INF Clairefontaine kurā spēlētājs pirms došanās uz slaveno Francijas klubu Lyon spēlēja 2 gadus, pēc tam pārceļoties uz Lyon Ben Arfa tika piedāvāts profesionāla futbolista kontrakts.

### Profesionālā karjera

Atems sāka savu profesionālo karjeru 17 gados, Francijas klubā Lyon kurā nospēlēja 4 gadus, no 2004 līdz 2008 gadam, spēlēja 64 spēlēs, un guva 7 vārtus, tad pārcēlās uz Francijas klubu Olympique de Marseille kurā nospēlēja 3 gadus, no 2008 līdz 2011 gadam bet 2010-2011 gada sezonā tika izīrēts uz Anglijas klubu Newcastle United. Marseļā Atems nospēlēja 63 spēles un guva 9 vārtus, bet Newcastle United spēlēja 4 spēles un guva tikai 1 vārtu. Kad Atems tika izīrēts Newcastle United bija ieinteresēta Atemā un nopirka viņu. Ben Arfa spēlēja Newcastle United 4 gadus, no 2011 līdz 2015 gadam, šajā laikā Atems nospēlēja 72 spēles un guva 12 vārtus, bet 2014-15 gada sezonā Atems tika izīrēts uz Hull City kur spēlēja 8 spēles bet neiesita nevienus vārtus. 2015 gadā Atems Ben Arfa pārcēlās uz Franču klubu OGC Nice, kurā spēlēja tikai 1 sezonu kurā nospēlēja 34 spēles un guva 17 vārtus. 2016.gadā Atems pievienojās Franču klubam Paris Saint-Germain par brīvu tajā pašlaik (17.decembris 2016) spēlējis 12 spēles un nav guvis nevienus vārtus.

Karjera izlasē
--------------

### Jaunieša karjera

Atems Ben Arfa ir spēlējis visās Francijas izlasēs. Atems Ben Arfa pirmo reizi spēlēja Francijas izlases kreklā 2003.gadā pret Turcijas u-16 izlasi, bet pirmos vārtus guva 12.Janvāri 2003.gadā pret Beļģiju kad Francijas izlase uzvarēja 3—2. Pēc dažiem mēnešiem Atems pārcēlās uz Francijas u-17 izlasi, kad bija spēlējis 10 spēles un guvis 7 vārtus u-16 izlasē. Atems u-17 izlasē spēlēja no 2003 līdz 2004 gadam, spēlējot 17 spēles, un guvot 11 vārtus, Francijas u-17 arī uzvarēja UEFA u-17 europas čempionātu, uzvarot Spānijas izlasi 2-1. 2005.gadā Atems pievienojās Francijas u-18 izlasei, kurā spēlēja 4 spēles, negūstot nevienus vārtus. Bet jau tajā pašā 2005.gadā viņš sāka spēlēt u-19 izlasē, kurā spēlēja no 2005 līdz 2006.gadam, u-19 izlasē Atems spēlēja 6 spēles un guva tikai 1 vārtu. 2007.gadā Atems sāka spēlēt Francijas u-21 izlasē, kurā spēlēja 4 spēles un neguva nevienus vārtus.

### Profesionālā karjera nacionālajā izlasē

Atems Ben Arfa Francijas futbola izlasē sāka spēlēt 2007.gadā. Līdz šim (2016) viņš ir spēlējis 15 spēles un guvis 2 vārtus. Bet 2016 Eiropas čempionātā Ben Arfa netika izvēlēts komandas sastāvam kurā Francija guva 2 vietu.

Sasniegumi
----------

**Lyon**

* Francijas Ligue 1: 2004–05, 2005–06, 2006–07, 2007–08
* Coupe de France: 2007–08
* Trophée des Champions: 2005, 2006, 2007

**Marseille**

* Francijas Ligue 1: 2009–10
* Coupe de la Ligue: 2009–10
* Trophée des Champions: 2010

**Paris Saint-Germain**

* Coupe de France: 2016–17
* Coupe de la Ligue: 2016–17
* Trophée des Champions: 2016

**Rennes**

* Coupe de France: 2018–19

Atsauces
--------

1. ↑  «Hatem Ben Arfa». transfermarkt.
2. ↑  «France enjoy home comforts». UEFA.
3. ↑  «France». UEFA.

Ārējās saites
-------------

* Vikikrātuvē par šo tēmu ir pieejami multivides faili. Skatīt: ***Atems Ben Arfa***.
* *Munzüger Sport* profils (vāciski)
* *WorldFootball* profils (angliski)
* *Soccerbase* spēlētāja profils (angliski)
* *National-Football-Teams* profils (angliski)
* *Transfermarkt* spēlētāja profils (angliski)
* *Eu-football.info* profils (angliski)
* *FBref* spēlētāja profils (angliski)